Mesoproterozoik

Mesoproterozoik ialah nama untuk era atau eratem geologi yang berlaku bermula sekitar . Mesoproterozoik merupakan era pertama sejarah Bumi dengam rekod geologi yang agak definitif masih selamat wujud. Terdapat benua-benua yang wujud semasa era sebelumnya (Paleoproterozoik), tetapi sedikit yang diketahui tentangnya. Jisim benua Mesoproterozoik adalah lebih kurang sama dengan yang wujud pada hari ini, walaupun susunan di permukaan Bumi berbeza.

 Peristiwa dan ciri utama 
Peristiwa utama era ini ialah pecahnya benua besar Kolumbia, pembentukan benua besar Rodinia, dan evolusi pembiakan seks.

Era ini ditandakan dengan perkembangan lanjut plat benua dan tektonik plat. Benua super Kolumbia pecah antara 1500 dan 1350 juta tahun dahulu,Zhao, G.; Sun, M.; Wilde, S. A.; Li, S. (2004).  dan serpihan itu terhimpun semula menjadi superbenua Rodinia sekitar 1100 hingga 900 juta tahun dahulu (jtd), pada sempadan masa antara eon Mesoproterozoik dan eon seterusnya iaitu eon Neoproterozoik. Peristiwa tektonik ini disertai dengan pelbagai orogeni (episod pembentukan gunung) yang merangkumi orogeni Kibaran di Afrika; orogeni Ruker Akhir di Antartika; orogeni Gothian dan Svekonorwegian di Eropah; dan orogeni Picuris dan Grenville di Amerika Utara.

Era ini menyaksikan perkembangan pembiakan seks yang meningkatkan kerumitan bentuk kehidupan yang akan datang secara ketara dan menandakan permulaan pembentukan organisma multisel yang sebenar.Butterfield, Nicholas J. (2000).  Walaupun biota era itu pernah dianggap sebagai mikrob secara eksklusif, penemuan baru-baru ini telah menunjukkan kehidupan multisel memang wujud semasa era Mesoproterozoik. Era ini juga merupakan titik perkembangan tertinggi stromatolit sebelum ia merosot dalam era Neoproterozoik.

 Pembahagian tempoh 
Pembahagian tempoh pada era Mesoproterozoik adalah pembahagian yang sekadar berdasarkan masa. Ia bukan bercirikan unit geostratigrafi mahupun unit biostratigrafi. Keputusan untuk mengasaskan skala masa Prakambria pada pentarikhan radiometrik mencerminkan sifat kekurangan rekod fosil, dan pembahagian masa geologi Prakambria secara kasar menggambarkan kitaran tektonik utama. Ada kemungkinan bahawa semakan masa hadapan pada skala masa akan mencerminkan lebih banyak sempadan "semula jadi" berdasarkan peristiwa geologi korelatif.

Era Mesoproterozoik kini dibahagikan kepada tempohKalimma (1600 hingga 1400 jtd), tempoh Ektasis (1400 hingga 1200 jtd), dan tempoh Stenos (1200 hingga 1000 jtd). Tempoh Kalimma dan tempoh Ektasis dicirikan oleh penstabilan dan pengembangan penutup kratonik, manakala tempoh Stenos pula bercirikan pembentukan jalur orogenik.Ogg, James (June 2004). 

Tempoh masa dari 1780 jtd sehingga 850 jtd, yakni tempoh tidak rasmi berdasarkan stratigrafi dan bukannya kronometri, dinamakan Rodinian, diterangkan dalam tinjauan skala masa geologi 2012 yang disunting oleh Gradstein et al., tetapi sehingga Februari 2017, perkara ini belum diterima pakai secara rasmi oleh Kesatuan Sains Geologi Antarabangsa (IUGS).

 Rujukan